kardosdrur/scandi-wiki huggingface dataset:
Hotel Frederiksminde

Hotel Frederiksminde er et hotel og gourmetrestaurant, der ligger på et gammelt klosterområde i Præstø, Sydsjælland. Restauranten fik sin første stjerne i Michelinguiden i 2016, som blev forsvaret frem til nu.

Historie 
Klosteret var et Antonitterkloster, som blev opført i 1470 og nedrevet i 1563. Pladsen blev efterfølgende brugt til dragonkaserne, og i slutningen af 1800-tallet var kroen ejet af Håndværker- og Borgerforeningen i byen. De manglede et sted, hvor byens borgere kunne samles. Derfor opførte foreningen hotellet, som man kender det i dag. Bygningen fik navnet Hotel Frederiksminde efter en buste af Kong Frederik VII, som var blevet opstillet i anlægget to år tidligere.

Ejerskabet af hotellet er skiftet flere gange indtil Frederiksminde i 2003 blev købt af skibsreder Hans Michael Jebsen med Silje Brenna som forpagter. Det nyrenoverede hotel åbnede i 2007.

I 2010 kom Jonas Mikkelsen til hotellet som køkkenchef. Hotel Frederiksminde har siden modtaget topanmeldelser med 6 hjerter i Politiken af Helle Brønnum Carlsen i 2011, 6 stjerner i Berlingske i 2011 af Søren Frank samt 6 stjerner af Ole Troelsø i Børsen.

I 2015 vandt Hotel Frederiksminde ”Årets Bo og Spis” i Den danske Spiseguide. Hotellet var desuden nomineret i kategorien ”Årets Restaurant” i samme guide. Samme år kårede White Guide desuden Hotel Frederiksminde som den 11. bedste restaurant i Danmark i kategorien ”International Mesterklasse”.

Silje Brenna og Jonas Mikkelsen driver desuden Rønnede Kro i Rønnede og Hotel Baltic i Høruphav, som også ejes af Hans Michael Jebsen.

I februar 2016 modtog restauranten på Frederiksminde sin første stjerne i Michelinguiden, hvilket den forsvarede i 2017, 2018 og 2021.

Referencer

Eksterne henvisninger 

 Hotel Frederiksmindes hjemmeside

Frederiksminde
Danske restauranter med Michelin-stjerne
Præstø
Herjolfsnæs

Herjolfsnæs var en middelalderlig bosættelse i Østerbygden i det sydvestlige Grønland. Bosættelsen er dateret til mellem 1200- og 1400-tallet og har været oprettet af nordboerne. Den nævnes i flere skriftlige kilder.

Der er blevet foretaget flere arkæologiske udgravninger i området, hvoraf Poul Nørlunds udgravninger i 1921 er den mest berømte. Her fandt man en uhyre velbevaret samling af tøj fra middelalderen, der er blandt de vigtigste kilder til viden om middelalderens klædehistorie i Danmark og i resten af Norden. Derudover har man fundet rester af forskellige bygninger som boliger, lade, stald, en kirke og en kirkegård.

Litteratur 
 Else Østergård: Som syet til jorden: tekstilfund fra det norrøne Grønland (2003) 

Nordboerne
Tidligere bosættelser på Grønland
Lich

Lich er en by i den tyske delstat Hessen.

Lich ligger 15 km sydøst for universitetsbyen Gießen. Byen ligger ved et tidligere vadested over floden Wetter.

I 2013 havde Lich har 13.009 indbyggere.

Kendte personer fra Lich 
 Hessens sidste storhertuginde Eleonore zu Solms-Hohensolms-Lich (1871 – 1937), gift med storhertug Ernst Ludwig af Hessen.
 Philipp Reinhard zu Solms-Hohensolms-Lich (1934 – 2015), overhoved for fyrsteslægten Solms-Hohensolms-Lich
 Dorothea, grevinde Razumovsky (1935 – 2014), journalist og publicist
 Wilhelm Solms (født 1937), tysk germanist
 Hermann Otto Solms (født 1940), tidligere formand for FDPs gruppe i Forbundsdagen og tidligere næstformand for Forbundsdagen.
 Reinhard Ludwig zu Solms-Hohensolms-Lich (1867 – 1951), oberstløjtnant under 1. verdenskrig, farfar til Philipp Reinhard zu Solms-Hohensolms-Lich, Dorothea, grevinde Razumovsky, Wilhelm Solms og Hermann Otto Solms.

Byer i Hessen
Hermann Otto Solms

Hermann Otto Prinz zu Solms-Hohensolms-Lich, fra 1975 kendt som Dr. Hermann Otto Solms (født 24. november 1940 i Lich) er en tysk politiker fra FDP.

Fra 1991 til 1998 var han formand for FDPs gruppe i Forbundsdagen, og i 1998–2013 var han næstformand for forbundsdagen.

Medlem af FDP 
Hermann Otto Solms meldte sig ind FDP i 1971. Han var formand for partiet i Landkreis Gießen i 1976–1989. 

Han er blevet valgt til hovedkasserer (Bundesschatzmeister) for partiet i tre omgange – først for 1987–1999, derefter for 2004–2011 og senest fra december 2013.

Medlem af  Forbundsdagen 
Fra 1980 til 2013 var Hermann Otto Solms medlem af Forbundsdagen. Han var næstformand for FDPs gruppe i  Forbundsdagen i 1985–1991, og han var gruppens formand fra 1991 til 1998. Hermann Otto Solms var næstformand for Forbundsdagen i 1998–2013.

Den 8. december 2012 tabte Hermann Otto Solms en kampafstemning om førstepladsen på FDPs kandidatliste for Hessen. Solms besluttede herefter, at han ikke ville stille op til forbundsdagsvalget i 2013. 

Ved valget den 18. september 2013 fik FDP kun 4,8 procent af stemmerne, og for første gang nogensinde mistede partiet alle sine pladser i Forbundsdagen.

Forældre 
Hermann Otto Solms er søn af baronesse Gertrud af Werthern-Beichlingen (1913–1987) og arveprins Hermann Otto Wilhelm Ludwig Erbprinz zu Solms-Hohensolms-Lich (1902–1940).

Arveprins Hermann var reserveofficer i Luftwaffe. Han faldt under 2. verdenskrig. 

Efter arveprins Hermanns død giftede baronesse Gertrud sig med forfatteren Hans Joachim Sell (1920–2007), der således blev stedfar til Hermann Otto Solms.

Hermann Otto Solms er sønnesøn af grevinde Marka Klara Rosa af Solms-Sonnenwalde (1879–1965) og titulær fyrste Reinhard Ludwig zu Solms-Hohensolms-Lich (1867–1971).

Søskende 
Hermann Otto Solms havde fire ældre søskende: Philipp Reinhard zu Solms-Hohensolms-Lich (1934 – 2015), overhoved for fyrsteslægten Solms-Hohensolms-Lich, journalist Dorothea, grevinde Razumovsky (1935 – 2014), germanist Wilhelm Solms (født 1937), og Eleonore von der Burg (født 1938).

Familie 
Hermann Otto Solms har været gift to gange. Hans første ægteskab var med Margit Mayer (født 1944). I 1989 indgik Hermann Otto Solms sit andet ægteskab. Det var med Christiane Meyer zu Eissen (født 1955).

I sit andet ægteskab er han far til tre døtre:
 Sophie (født 1989)
 Marie Christine (født 1991)
 Lilly (født 1993)

Eksterne links 
 Hermann Otto Solms

Hermann Otto
Politikere fra FDP
Medlemmer af Forbundsdagen
Côtes du Rhône AOC

Côtes du Rhône er en Appellation d'Origine Contrôlée (AOC) dyrkningskvalitet for Rhône vin-området i Frankrig. Den bruges i hele regionen, også i det områder, der er dækket af andre AOC'er. I en begrænset del af området må betegnelsen Côtes du Rhône-Villages bruges i nogle tilfælde sammen med navnet på kommunen.

Côtes du Rhône er de grundlæggende AOC-vine fra Rhône-regionen og findes som rød, hvid og rosé, og især druetyperne Grenache (rød og rosé) eller Grenache blanc (hvid) er populære.

Vin
Franske vine
Kuvette

En kuvette (nogle gange cuvette) er et lille rør der enten er rundt eller firkantet i tværsnittet, og forseglet i den ene ende. Det kan være lavet af plastik, glas eller kvartsglas (til UV-lys) og er designet til at indholde en prøve til spektrofotometriske undersøgelser. Engangskuvetter i plastik bruges ofte til hurtig spektroskopiske analyser, hvor hastighed er vigtigere end nøjagtighed. Glaskuvetter bruges typisk til prøver, hvor bølgelængden er i det synlige område og kvartsglas bruges mest til UV-området og NIR-området.

Visse kuvetter er kun gennemsigtige på de to modstående sider, således at en enkelt lysstråle kan passere igennem de to sider. Ofte har de ugennemsigtige sider en ru overflade for at gøre det nemmere at håndtere. Kuvetter der bruges i fluorescencespektroskopi skal være gennemsigtige på alle fire sider, da fluorescenen måles til højre for strålen for at begrænse indflydelsen fra strålen selv. Visse kuvetter, kendt som tandemkuvetter, har glas, der går omkring 2/3 op på indersiden, således at målingerne kan tages med to separate opløsninger og igen, når de bliver blandet. Typisk er kuvetter 10 mm i bredden, for at gøre beregninger med absorptionskoefficienten nemmere.

Kuvetter, der skal bruges til cirkulærdikroisme bør aldrig bliver udsat for mekanisk stress, da det vil skabe dobbeltbrydning i kvartsglasset, hvilke påvirker målingerne.

References

Eksterne henvisninger 

Laboratorieudstyr
Beholdere
Flygtningefundet i Østrig 2015

Flygtningefundet i Østrig 2015 drejer sig om et fund af en efterladt lastbil, der blev fundet om morgenen torsdag den 27. august 2015 parkeret i vejsiden på Ost Autobahn A4 (Europavej E60) øst for Wien ved Parndorf. Lastbilen viste sig at indeholde ligene af 71 personer, der var døde af iltmangel, heraf var 59 mænd, 8 kvinder og 4 børn.
Flere af ofrene er konstateret at være flygtninge fra Syrien.

Lastbilen 
Kølelastbilen bar reklamer for det slovakiske fjerkræ-firma Hyza, der benægter al kendskab til tragedien.
Efterforskning viste, at lastbilen var blevet set på et overvågningskamera onsdag den 26. august om morgenen ved den central-ungarske by Kecskemét og ankom til Parndorf torsdag efter kl. 5-6 om morgenen.

Dagen efter fundet bekendtgjorde politiet, at man i Ungarn havde anholdt ejeren af lastbilen og 2 formodede chauffører, de har helt eller delvist bulgarsk baggrund.

Andre ulykker på samme tid 
Ulykken kom ovenpå to andre ulykker; den 24. august kom 37 flygtninge til skade i en ulykke uden for landsbyen Nickelsdorf i Østrig. Der var i mellem 70 og 90 flygtninge i de to lastbiler som var involveret. Den 21. august væltede en lastbil nær den østrigske landsby Amstetten, i den var 30 personer på et tidspunkt, 24 blev såret (3 alvorligt).

Se også 
 Flygtningekrisen

Referencer 

Begivenheder i 2015
Mord i Østrig
Fundet i Østrig 2015
Tusind-meter-blikket

Tusind-meter-blikket (Engelsk: 1000-yard-stare) er et begreb der beskriver det tomme, blanke og fjerne blik på en kamptræt soldat.

Oprindelse 
Udtrykket blev populært efter Life magazine publicerede maleriet Marines Call It That 2,000 Yard Stare, malet af slagmaleren og krigskorrespondenten fra 2. verdenskrig Thomas Lea. Billedet havde dog ikke denne titel da det blev offentliggjort i 1945. Billedet, som er malet i 1944, er et portræt af en amerikansk marineinfanterist der havde deltaget i slaget ved Peleliu - det hænger nu i United States Army Center of Military History i Fort Lesley J. McNair i Washington, D.C. Lea udtalte om motivet for sit billede:

Tidligere korporal Joe Houle mindedes sit første møde med sin deling i vietnamkrigen i 1965: "Det var som om alt liv var blevet suget ud af deres øjne", senere erfarede han at betegnelsen for blikket var Tusind-meter-blikket. Houle fortsatte, "Da jeg mistede den første ven, følte jeg også at det var bedst at distancere mig."

Referencer

Eksterne henvisninger 
 milhist.net: Maleriet 

Militære udtryk
Psykologi
Amt Flintbek

Amt Flintbek var før 1. juni 2023 et amt i det nordlige Tyskland, beliggende i den østlige del af Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten, Amtets administration var beliggende i byen Flintbek. Det nedlagte Amt blev sammenlagt med Amt Molfsee til Amt Eidertal.

Kommuner i amtet 
 Böhnhusen
 Flintbek
 Schönhorst
 Techelsdorf

Historie 
Amt Flintbek blev oprettet ved Kreis- og amtsreformen i 1970. Nedlagt 1. juni 2023.

Eksterne kilder/henvisninger 

 Om Amt Flintbek  på landkreisens websted

Flintbek
Nedlagte amter i Slesvig-Holsten
Wilhelm Solms

Wilhelm Solms, egentligt: Wilhelm Prinz zu Solms-Hohensolms-Lich (født 5. januar 1937 i Lich), er en tysk germanist.

Karriere 
Solms studerede tysk og musikvidenskab ved Universitetet i München og på Musikakademiet i Wien.

I 1974-1977 var han videnskabelig assistent ved Institut for Moderne tysk filologi ved Universitetet i München.

Fra 1977 til 2001 var han professor i kommunikationsvidenskab og mediedidaktik på Universitetet i Marburg.

Hans forskning og udgivelser fokuserer på litteratur fra det 19. århundrede: Goethe, Grimms eventyr, Sigøjner-beskrivelser i litteraturen og antiziganisme.

Solms er medstifter af Selskabet for forskning i antiziganisme, og han er redaktør af selskabets nyhedsbrev.

Forældre 
Wilhelm Solms er søn af baronesse Gertrud af Werthern-Beichlingen (1913–1987) og arveprins Hermann Otto Wilhelm Ludwig Erbprinz zu Solms-Hohensolms-Lich (1902–1940).

Arveprins Hermann var reserveofficer i Luftwaffe. Han faldt under 2. verdenskrig.

Efter arveprins Hermanns død giftede baronesse Gertrud sig med forfatteren Hans Joachim Sell (1920–2007), der således blev stedfar til Wilhelm Solms.

Wilhelm Solms er sønnesøn af grevinde Marka Klara Rosa af Solms-Sonnenwalde (1879–1965) og titulær fyrste Reinhard Ludwig zu Solms-Hohensolms-Lich (1867–1971).

Søskende 
Wilhelm Solms havde to ældre søskende: Philipp Reinhard zu Solms-Hohensolms-Lich (1934 – 2015), overhoved for fyrsteslægten Solms-Hohensolms-Lich og journalist Dorothea, grevinde Razumovsky (1935 – 2014).

Wilhelm Solms har to yngre søskende: Eleonore von der Burg (født 1938) og FDP-politikeren Hermann Otto Solms (født 1940). Hermann Otto Solms har været næstformand for Forbundsdagen .

Familie 
Wilhelm Solms er gift med Millicent von Boch-Galhau (født 1937 i Mettlach i Landkreis Merzig-Wadern), og han er far til fire børn: 
 Benedict (født 1965).
 Cynthia (født 1967), gift med Richard, greve von Waldburg-Wolfegg-Waldsee (født 1965). 
 Mafalda Maria Millicent Giacobea, grevinde von Waldburg zu Wolfegg und Waldsee (født 2004) 
 Thaddäus Richard Gangolf Wunibald, greve von Waldburg zu Wolfegg und Waldsee født 2006) 
 Cajetan Seraphin Lucio Willibald Joseph, greve von Waldburg zu Wolfegg und Waldsee (født 2008) 
 Amice (født 1972), gift med Johannes von Thurn und Valsassina (født 1967).
 Albertina, grevinde von Thurn und Valsassina-Como-Vercelli (født 2002) 
 Mattea, grevinde von Thurn und Valsassina-Como-Vercelli 
 Christian-Lucius (født 1974), gift med Rebecca von Meister. De er forældre til prins Maximilian af Solms-Hohensolms-Lich.

Eksterne links 
 Marburgs Universitets hjemmeside om Wilhelm Solms

Wilhelm
Germanister
Ansatte ved Marburgs Universitet
Algebraisk notation

Algebraisk notation kan betyde:

 Algebraisk notation (skak), en metode til at nedskrive trækkene i et skakspil
 Matematisk notation for algebra
Bloomington

Bloomington har flere betydninger:

Stednavne

USA 
 Bloomington, Californien
 Bloomington, Idaho
 Bloomington, Illinois
 Bloomington, Indiana
 Bloomington, Kansas
 Bloomington, Maryland
 Bloomington, Minnesota
 Bloomington, Missouri
 Bloomington, Nebraska
 Bloomington, Ohio
 Bloomington, South Dakota
 Bloomington, Texas
 Bloomington, Utah
 Bloomington, Wisconsin
Echosmith

Echosmith er en amerikansk pop-gruppe bestående af de tre søskende Graham, Noah og Sydney Sierota. Deres første album Talking Dreams, udkom den 1. oktober 2013. I 2016 forlod deres bror Jamie Sierota bandet for at hellige sig sit barn.

Diskografi

Referencer

Eksterne henvisninger 

 
 

Musikgrupper fra USA
Musikgrupper fra 2009
ATOW1996

ATOW1996 er en 1 meter høj klippeø som ligger adskillige kilometer nord for Kap Morris Jessup, ved Grønland.

I mange år antog man at Kaffeklubben, som opdagedes 1900 og udforskedes 1921, var det nordligste landområde på jorden.
1978 opdagedes Oodaaq Ø og 1996 lykkedes det for American Top of the World Expedition (ATOW) at lokalisere en ø endnu længere mod nord. Den fik navnet ATOW1996.
To år senere opdagedes 83-42 nord for ATOW1996 , og den anses i dag almindeligvis som den nordligste landmasse.

Kilder 

Øer i Grønland
83-42

83-42 er en 4 meter høj klippeø som ligger nord for Grønland. Den kaldes også Schmitts Ø efter amerikaneren Dennis Schmitt, der opdagede øen.

Øen kan være klodens nordligste landområde, da den ligger 700 kilometer fra Nordpolen. Der vokser lav på øen, hvilket beviser at den ikke er en sandbanke som fx Oodaaq Ø, der ofte anses for at være verdens nordligste. Oodaaq Ø ligger dog 705 kilometer fra Nordpolen, så 83-42 har en nordligere beliggenhed.

Se også 
Kaffeklubben Ø

Kilder 
 Xefer (engelsk) 
 San Francisco Chronicle 17. juni 2004 (engelsk) 
 New York Times 8. juni 2004 (engelsk) 

Øer i Grønland
Etah

Etah er en fraflyttet bygd i den tidligere Qaanaaq Kommune i det nordvestlige i Grønland. Den ligger inderst i Smith Sund, på Grønlands vestligste næs Kap Alexander.

Da den var beboet var det den nordligste bosættelse i verden, men det hårde klima med næsten konstant iskold nordenvind har medført, at bygden nu ikke længere er beboet.

Havet er sædvanligvis frosset til fra oktober til juli, og den canadiske Ellesmere Island er kun 50 km væk, så jagtture kan startes derfra. Der er god jagt i området, særlig efter hvalros og isbjørn. Ligesom der er flokke af moskusokser.

Udgravninger efter Dorset-kulturens bosættelse 
I 2006 blev der fundet et langhus fra Dorset-kulturen i Etah; det hidtil største langhus, som er fundet på Grønland. Langhuset er 41,5 meter langt og har tre ildsteder. Udgravingen er et resultat af et samarbejde mellem Grønlands Nationalmuseum og Arkiv og amerikanske museumsfolk.

Referencer 

Bygder på Grønland
Fraflyttede steder i Grønland
Tidligere bosættelser på Grønland
Ros

Ros (, ) er en biflod til Dnepr i Vinnitsja, Kyiv og Tjerkasy oblast i Ukraine. Ros er 346 km lang og har et afvandingsareal på 12.600 km². Middelvandføringen er 22,5 m³/s 60 km fra udmundingen i Dnepr.

Ros' løb 

Kilden til Ros er nær landsbyen Ordyntsi (Pohrebysjtjensk rajon, Vinnitsja oblast). Den gennemsnitlige bredde af flodlejet i midten er 50 m og floddalen er 3 km bred. Ros løb passerer krystallinske bjergarter hvor dalen indsnævres til 10-15 m og har en række strømfald. Tilstrømningen består fortrinsvis af smeltevand og om sommeren er Ros lavvandet.

Ved grænsen mellem Vinnitsja og Kyiv oblast er middelvandføringen 2,99 m³/s; oven for bifloden Rastavitsy: 11.10 m³/s; ovenfor Bila Tserkva: 16.50 m³/s; nedenfor Bila Tserkva: 17.90 m³/s; ved grænsen mellem Kyiv og Tjerkasy oblast: 22,80 m³/s; nved udmundingen i Dnepr er middelvandføringen 28.40 m³/s.

Navn og historisk betydning 

Ifølge nogle antinormandiske historikere er navnet på floden Ros oprindelsen til betegnelsen Rus-folket og indirekte navnet "Rusland". Bredden af Ros var bosætningsområde for Poljanerne en af de oprindelige folkestammer i Kijevriget.

Under Kievriget blev der bygget en række fæstninger langs den nordlige bred af Ros, blandt andet ved Bila Tserkva, hvor "Tjornyje klobuki" (tyrkisk seminormadiske stammer) forsvarede den sydlige grænse mod steppenomadernes angreb.

Bifloder 

Ros har et antal bifloder, de vigtigste er:

Ros rekreative potentiale og økonomisk anvendelse af 

I Bila Tserkva på den venstre bred af Ros ligger parken "Alexandria", der tidligere tilhørte den polske adelsslægt Branicki. I 1960'erne-90'erne var Ros i Bila Tserkva et kendt rekreativt område med rent, klart vand og kurbade, der tiltrak ferierende fra hele Sovjetunionen.

Ros er sejlbar 60 km opstrøms fra udmundingen i Dnepr.

Byer ved Ros

Forurening 

Ros er i dag en økologisk katastrofe. Dæmninger og reservoirer, anlagt på hele Ros, har øget fordampningen samtidigt med at vandudnyttelsen har reduceret vandføringen væsentligt. På grund af øget fosfatudledning og mangelende rensningsanlæg har der været en massiv fremvækst af blågrønalger. Flodens vandstand er faldet til 1 meter omkring Bila Tserkva. I tørre perioder falder vandstanden yderligere til kritisk lave værdier, der forhindrer turbinerne i vandkraftværker på floden i at virke. Privatejede vandkraftværkers ulovlige tilbagholdelse af vand har ført til iltsvind, fiskeægs død og reducering fiskebestanden. Floden har mistet evnen til at rense sig selv. Som et resultat er sigtbarheden i Ros' vand, der før var klart til bunden, ikke over 20-30 cm.

Referencer

Eksterne henvisninger 

Bifloder til Dnepr
Floder i Vinnytska oblast
Floder i Kyiv oblast
Floder i Tjerkasy oblast
Hvor flink kan man blive?

Hvor flink kan man blive? er Dieters Lieders andet og sidste album, der blev udgivet på Genlyd i 1988. Det udkom fem år efter gruppens debut Jeg ka' lieder. 

Albummet indeholder tre tidligere udgivne sange: "Those days are over" og "Mig og vennerne", der blev udgivet på single i 1986, og "Dig og mig", der udkom i 1987 på soundtrack-albummet Sonny Soufflé - fra Tonny til Sonny. 

"Skyggedyr" var ikke inkluderet på vinyl-udgaven af albummet.

Trackliste 
 "Når du kommer hjem" (Martin Gerup/Martin Gerup-Morten Kaufmann-Kim Sagild) - 4:15
 "Fuglemor & fuglefar" (Nina Frederik/Morten Kaufmann) - 4:00
 "Alene hjemme" (Martin Gerup) - 4:15
 "Bag ved et lindetræ" (Martin Gerup) - 3:50
 "Mig og vennerne" (Martin Gerup/Morten Kaufmann) - 4:55
 "Aldrig mere krig" (Martin Gerup/Morten Kaufmann) - 5:20
 "Those days are over (...hvis det si´r dig noget?)" (Martin Gerup) - 4:20
 "Kold februarnat" (Martin Gerup) - 5:05
 "Dig og mig" (Johan Gerup) - 4:15
 "Skyggedyr" (Jens Wille/Morten Kaufmann) - 4:40

Medvirkende

Dieters Lieder 
 Martin Gerup - vokal & keyboards
 Johan Gerup - vokal & guitar
 Halfdan E. Nielsen - bas
 Morten Kaufmann - trommer & keyboards

Øvrige musikere 
 Kim Sagild - suppl. guitar, keyboards & kor
 Niels Mathiasen - saxofon

Produktion 
 Dieters Lieder & Kim Sagild - arrangementer
 Kim Sagild - producer
 Johs. Stærk (Feedback Recording), Mads Nilsson, Anders Valbro (Werner Studiet) & René Cambony (Hookfarm) - teknik
 Kim Sagild, Johs. Stærk & Dieters Lieder - mix (Feedback Recording)
 Francois et Christina - fotos
 Halfdan E. Nielsen - div. logo- & coveridéer
 Finn Hagen Storgaard - coversmed

Eksterne henvisninger 
 Hvor flink kan man blive? på Discogs 

Album fra 1988
Absorptionskoefficient

Absorptionskoefficienten på et volumen af et materiale er karakteriseret af hvor nemt det er for en stråle af lys, lyd, partikler eller anden type energi eller masse. En stor absorptionskoefficient betyder at strålen hurtigt bliver absorberet (altså svækket) idet den passerer igennem mediet, og en lille absorptionskoefficient betyder at mediet er relativt transparent. SI-enheden for absorptionskoefficienten er reciprokmeter (m−1). I formler benyttes µ for absorptionskoefficienten.

Noter

Eksterne henvisninger 
 Absorption Coefficients α of Building Materials and Finishes
 Sound Absorption Coefficients for Some Common Materials
 Computations for Radio Wave Propagation
 Tables of X-Ray Mass Attenuation Coefficients and Mass Energy-Absorption Coefficients from 1 keV to 20 MeV for Elements Z = 1 to 92 and 48 Additional Substances of Dosimetric Interest

Mål
Fysisk størrelse
Böhnhusen

Böhnhusen er en kommune og en by i det nordlige Tyskland, beliggende i Amt Flintbek i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Böhnhusen er en vejby omkring 15 km syd for Kiel mellem Bundesautobahn 215 mod Neumünster og Bundesstraße 404, der videre mod syd overgår til Bundesautobahn 21 mod Lübeck.

Kommunen ligger i moseområderne Kirchenmoor og Techelsdorfer Moor, der nu for en stor del er tørlagte. Gennem kommunen løber vandløbet Spöck.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Paltoga

Paltoga (, ) er et bysamfund i Vologda oblast i Rusland. Indbyggertallet var 295 i 2002. Byen blev grundlagt i 2001 som en sammenlægning af flere nærliggende landsbyer.

Byer i Vologda oblast